open-index/open-wikipedia-markdown huggingface dataset:
Dionysios I

**Dionysios I** eli **Dionysios vanhempi** (, n. 432–367 eaa.) oli Sisilian Syrakusan tyranni. 

Dionysios oli nuori ja halpasäätyinen mutta rohkeudestaan ja kyvykkyydestään tunnettu upseeri ryhtyessään johtamaan hätään joutuneita Sisilian kreikkalaisia Akragaan hävityksen jälkeen. Hän perusti itselleen henkivartioston, valloitti palkka-armeijan avulla useita kaupunkeja Sisiliassa ja eteläisessä Italiassa, vastusti Karthagon vaikutusta Sisiliassa rakennuttamalla kansan kustannuksella linnoituksia  ja teki Syrakusasta Suur-Kreikan vahvimman siirtokunnan. Kuuluisaksi tullut Dionysios sekaantui myös Kreikan emämaan politiikkaan tukemalla Spartaa. Aikalaiset pitivät häntä pahimman luokan despoottina — hän oli julma, epäluuloinen ja kostonhimoinen. Useammin kuin kerran Dionysios oli vähällä menettää vastustajiensa takia sekä valtansa että henkensä, mutta väkivaltaa ja viekkautta käyttäen sekä olemalla antelias henkivartijoita ja palkkasotilaita kohtaan hän onnistui säilyttämään asemansa. Sotapäällikkönä Dionysios oli etevä, ja hänen taitava ja määrätietoinen ulkopolitiikkansa suojeli Syrakusaa lähes 40 vuoden ajan tyranniaa pahemmalta kohtalolta.

Dionysios oli myös runoilija, mutta herkkä arvostelulle. Lisäksi hän harrasti lääketiedettä ja kirurgiaa. Häntä seurasi hallitsijana hänen poikansa Dionysios nuorempi.

## Lähteet
Keihäsrausku

**Keihäsrausku** (*Dasyatis pastinaca*) on keihäsrauskujen heimon rustokala, jota esiintyy Koillis-Atlantilla ja Välimerellä. Lajia tavataan hiekka- ja mutapohjilla ja joskus rantavesissä kivipohjilla.

Noin 60&nbsp;cm leveäksi kasvavan keihäsrauskun pääasiallista ravintoa ovat pienet pohjaeläimet ja kalat. Se on ovovivipaarinen eli se hautoo poikaset sisällään, missä ne myös kuoriutuvat munista. Tiineysaika on noin neljä kuukautta, ja poikasia syntyy yleensä 4–7. Rausku viettää suurimman osan ajastaan pohjaan hautautuneena ja naamioituneena.

## Myrkyllisyys

Lähellä keihäsrauskun häntämäisen pyrstön juurta on myrkkypiikki, jolla voi olla pituutta jopa 35 senttiä. Rausku uusii piikin, jossa on teräviä taaksepäin osoittavia väkäsiä, satunnaisesti pudottamalla sen ja kasvattamalla uuden. 

Jos rausku onnistuu iskemään ihmistä, iskukohta turpoaa ja kipu voi kestää kuukausia. Keihäsrausku ei ole aggressiivinen, mutta voi iskeä, jos se tuntee olonsa uhatuksi. Rauskun päälle voi astua vahingossa, koska niillä on tapana maata pohjassa osittain hiekkaan hautautuneena.

## Keihäsrausku ravintokäytössä

Keihäsrauskun siipiä myydään savustettuna, kuivasuolattuina ja niitä käytetään myös ruokaöljyn lisäaineena. Erilaiset rauskulajit ovat suosittua ruokaa esimerkiksi Japanissa.

## Katso myös
* Isokeihäsrausku

## Lähteet

## Aiheesta muualla
*
* Kuva  www.vettorpisani.net
*Stingray injury www.emedicinehealth.com
*Yleistä rauskulajeista www.oreilly.com
Off the Record

**Off the Record** voi tarkoittaa ainakin seuraavia asioita:

* *[[Off the Record (televisio-ohjelma)|Off the Record]]*, kanadalaisen TSN-televisiokanavan urheiluohjelma
* *[[Off the Record (Sweetin albumi)|Off the Record]]*, Sweetin albumi vuodelta 1977
* *[[Off the Record (Jesse McCartney)|Off the Record]]*, Jesse McCartneyn albumi vuodelta 2005
* *[[Off the Record (Kevin Federline)|Off the Record]]*, Kevin Federlinen albumi vuodelta 2006
* "Off the Record", Tinchy Stryderin kappale vuodelta 2011
* *[[OTR|Off-the-Record Messaging]]*, pikaviestikeskusteluille tarkoitettu salausprotokolla
* *off the record*, englanninkielinen ilmaus, suomennokseltaan "epävirallisesti".
Viipurinlahden taistelu (1790)

**Viipurinlahden taistelu**, joka tunnetaan myös **Viipurin kujanjuoksuna** tai **Viipurinlahden läpimurtona**, käytiin heinäkuun alkupäivinä 1790 Suomenlahdella Viipurin edustalla. Taistelu oli osa Kustaa III:n sotaa. Se käytiin Ruotsin ja Venäjän laivastojen välillä.

## Taistelun kulku
Talvella 1789–1790 Ruotsi oli rakentanut kuumeisesti laivastoaan. Ruotsin rannikkolaivasto kasvoikin edellisestä kesästä kaksinkertaiseksi. Näin Ruotsi oli meritaisteluihin huomattavan hyvin varustautunut. Merivoimien päälliköksi ryhtynyt Ruotsin Kustaa III yritti maihinnousua Viipuriin saaristolaivaston ja avomerilaivaston yhteisvoimin, mutta epäonnistui, kun ei päässyt Uuraansalmen läpi. Venäjän laivasto sulki kesäkuun alussa Viipurinlahdelle vievän salmen, ja lahteen nalkkiin jääneelle Ruotsin laivastolle ja kuninkaalle itselleen syntyi erittäin vaarallinen tilanne moneksi viikoksi. Sitkeästi väärästä suunnasta puhaltanut tuuli esti ruotsalaisia yrittämästä pois lahdelta, ja laivojen varastot alkoivat ehtyä. Myös poliittisesti tilanne oli Kustaa III:lle hankala: Euroopassa ja Ruotsissa kulki huhuja kuninkaan toivottomasta tilanteesta, ja kotimaassa oppositio sai tästä vettä myllyihinsä.

Ruotsille tilanne oli hankala, sillä valtakunnan ainoa merkittävä iskuvoima oli jäänyt 20. kesäkuuta loukkuun Viipurinlahdelle: Kuningas Kustaa III, hänen veljensä Kaarle-herttua, yli 30 000 meri- ja maavoimien miestä, 21 linjalaivaa, 12 fregattia, 14 kevyempää avomerialusta, 174 saaristoalusta sekä 54 kuljetusalusta.

Vihdoin tuulen käännyttyä Ruotsin laivasto murtautui saarrosta väkisin 3. heinäkuuta 1790. Ruotsalaisten tappiot tässä Viipurin kujanjuoksussa olivat suuret. Se menetti kymmenen fregattia tai linjalaivaa ja 41 saaristolaivaston alusta. Myös miestappiot olivat massiiviset. Viipurinlahdella olleista 30&nbsp;000 ruotsalaisesta 6&nbsp;000 kuoli. Vaikka Viipurin kujanjuoksua pidettiin Ruotsille voittona, siinä aiheutuneet mies- ja alustappiot olivat selvästi suuremmat kuin esimerkiksi surkeana tappiona pidetyssä Ruotsinsalmen ensimmäisessä meritaistelussa kesällä 1789. 

Vain vajaa viikko Viipurinlahden taisteluiden jälkeen Venäjän saaristolaivasto kävi nykyisen Kotkan edustalla Ruotsin saaristolaivaston kimppuun. Tämä Ruotsinsalmen toinen meritaistelu on Ruotsin merihistorian suurimpia voittoja.

### Taistelun nimestä
Komentaja, VTM Tapani Mattila sanoo teoksessaan *Meri maamme turvana* että *kujanjuoksu* olisi tarkkaan ottaen halventava nimitys tästä operaatiosta: hänen mukaansa kujanjuoksu oli alun perin teloitusmuoto ja päättyi tuomitun kuolemaan. Hän käyttää tästä operaatiosta nimitystä *Viipurinlahden läpimurto*.

## Lähteet
* Mäntylä Ilkka, Kustavilainen aika, teoksesta Suomen historian pikkujättiläinen, WSOY 1987.
* Jutikkala Eino, Kustavilainen aika, teoksesta Suomen historian käsikirja I, WSOY 1949.
* Jägerskiöld Stig, Ruotsinsalmi – Kustaan III:n meritaistelut 1788–1790, Otava 1990.
*

### Viitteet
Punta Arenas

**Punta Arenas** on kaupunki Chilessä. Se on Magallanes y Antártica Chilenan alueen pääkaupunki, joka sijaitsee Magalhãesinsalmella, ja on yksi maailman eteläisimmistä kaupungeista.

Fernão de Magalhães kävi lähellä nykyisen Punta Arenasin aluetta vuonna 1520. Englantilaiset käyttivät paikasta nimitystä "Sandy Point". Nykyinen nimi kehittyi termistä "Punta Arenosa", joka oli suora espanjannos vanhasta englanninkielisestä nimestä.

Kaupunki perustettiin virallisesti 1800-luvulla.

Punta Arenasin väkiluku on noin 129&nbsp;000 joten se on kokoluokkansa eteläisin kaupunki ja lisäksi maailman eteläisin mantereella sijaitseva kaupunki. Tulimaan pääsaarella sijaitseva Ushuaia on vielä etelämpänä, mutta on selvästi pienempi, ja Chilen puolella Tulimaan saaristoa olevassa maailman eteläisimmässä asutuskeskuksessa Puerto Williamsissa puolestaan on alle 2000 asukasta. 

## Lähteet

## Aiheesta muualla

* Introducing Punta Arenas  Lonely Planet
Dion Syrakusalainen

**Dion** (408–354 eaa.) oli Sisilian Syrakusan tyranni. Hän oli Hipparinoksen poika ja Dionysios I:n velipuoli.

Nuoruudessaan Dion oli Platonin ihailija ja oppilas. Dionysios oli kutsunut Platonin Syrakusaan, ja Dion pyrki kaikin keinoin edistämään sitä, että tyranni omaksuisi Platonin oppeja ihannevaltiosta ja -hallitsijasta. Dionysios kuitenkin loukkaantui Platonin opeista ja määräsi vuonna 388 eaa. Platonin palaamaan Ateenaan.

Myöhemmin Dion nousi nuoremman Dionysioksen neuvonantajaksi ja kutsui Platonin uudelleen Syrakusaan. Lopulta Dionysios ja Dion kuitenkin riitaantuivat, ja myös Platon joutui jälleen poistumaan maasta. 

Dion kuoli ateenalaisen Kallippoksen salamurhaamana.

## Aiheesta muualla
* Plutarkhos: ''Dionin elämä'' teoksesta ''Kuuluisien miesten elämäkertoja''
Dion

**Dion** voi viitata seuraaviin:

## Paikkoja

*Dion* (, ) voi viitata seuraaviin:

* Dion, antiikin aikainen kaupunki Akten niemellä nykyisellä Chalkidikílla
* Dion, antiikin aikainen kaupunki Euboian saarella
* Dion, antiikin aikainen kaupunki Koile-Syyriassa, yksi Dekapoliin kaupungeista
* Dion, antiikin aikainen kaupunki Kreetan saarella
* Dion, antiikin aikainen kaupunki Pieriassa Makedoniassa, nykyinen arkeologinen kohde
** Dío eli Díon, kylä ja Dío-Ólympoksen kunnan kunnallisyksikkö Pierian alueyksikössä Kreikassa

* Korakiás, antiikin Dion, niemi Kreetan saarella Kreikassa

## Henkilöitä
### Sukunimenä

* Albert de Dion, toinen De Dion-Bouton -automerkin perustajista
* Céline Dion (s. 1968), kanadalainen laulaja
* Colleen Dion (s. 1964), yhdysvaltalainen näyttelijä
* Jules-Albert de Dion (1856–1946), ranskalaisen ajoneuvoteollisuuden pioneeri
* Stéphane Dion (s. 1955), kanadalainen poliitikko

### Etunimenä

* Dion Cooper, *Dion Cuiper* (s. 1993), alankomaalainen laulaja ja lauluntekijä
* Dion Derksen, *FASHR* (s. 1996), alankomaalainen Country Strike -pelaaja
* Dion DiMucci (s. 1939), taiteilijanimeltään Dion, yhdysvaltalainen laulaja-lauluntekijä
* Dion Dublin (s. 1969), englantilainen jalkapalloilija
* Dion Fortune, *Violet Mary Firth* (1890–1964), brittiläinen okkultisti ja kirjailija
* Dion Frazer (s. 1981), belizeläinen jalkapalloilija
* Dion Kassios, *Cassius Dio* (n. 155–235), kreikkalais-roomalainen historioitsija ja poliitikko
* Dion Khrysostomos, myös Dio Cocceianus tai Dion Prusalainen (n. 40–n. 120), reetori
* Dion Phaneuf (s. 1985), kanadalainen jääkiekkoilija
* Dion Syrakusalainen (408–354 eaa.), Syrakusan tyranni.
Dionysios II

**Dionysios II** eli **Dionysios nuorempi** (n. 397–343 eaa.) oli Sisilian Syrakusan tyranni vuosina 367–357 eaa. ja uudelleen vuosina 346–344 eaa. Hän oli Dionysios vanhemman poika. Isä ei ollut antanut poikansa ottaa osaa mihinkään hallitustoimiin. Kun Dionysios vanhempi kuoli, kokematon Dionysios nuorempi hallitsi setänsä, filosofi Dionin valvonnassa. Dion kutsui Platonin vierailemaan Syrakusaan ja opettamaan nuorta Dionysiosta, koska ei ollut tyytyväinen tämän elämäntapaan. Yhdessä he yrittivät muotoilla hallinnon uudelleen Platonin ideaalien mukaisesti niin, että Dionysios toimisi eräänlaisena filosofikuninkaana. Tämä kuitenkin epäonnistui. Noin kymmenen vuoden kuluttua Dionysios II karkotettiin Syrakusasta Korinttiin, mutta hän palasi myöhemmin.

## Lähteet
Apetit

**Apetit** on suomalainen tuotemerkki, jonka omistaa Apetit. Apetit-nimellä myydän muun muassa vihannes-, peruna- ja ruokapakasteita ja pakastepizzoja.

## Historia

Vuosien mittaan Apetit-tuotteita on valmistettu monessa eri yrityksessä: 
*Vuosina 1987–1989 Apetit Pakaste Oy oli osa Huhtamäen Jalostajaa. 
*Huhtamaki-yhtymä myi vuonna 1991 Apetit-pakasteyksikkönsä Kotisaari-Ingman Oy:lle, joka muutti nimensä Ingman Foods Oy Ab:ksi. 
*Vuonna 1995 Ingman myi ruokapakasteiden ja pakastevihannesten valmistuksen edelleen Lännen Tehtaat Oy:lle. Vuonna 2013 Lännen Tehtaat Oyj vaihtoi nimekseen Apetit Oyj.

## Tuotteet
Vuonna 2025 Apetit-tuotemerkillä myytiin vihannespakasteita, valmisruokia, kalatuotteita, napostelutuotteita, pihvejä ja pöyryköitä, kasvisjauhistuotteita, pakastepizzoja ja -keittoja, gratiineita ja kermaperunoita, luomutuotteita, perunapakasteita ja kasvisöljyjä.

## Lähteet

## Aiheesta muualla
* Apetit-tuotemerkin sivusto
Askari

**Askari** () on arabian ja swahilin "sotilasta" tarkoittava sana, jolla tarkoitettiin alun perin alkuperäiskansoista koostuvia siirtomaavaltojen joukkoja Itä-Afrikassa ja Lähi-idässä. Sanaa on käytetty myös puolisotilaallisista-, turvallisuus- ja poliisijoukoista. Apartheidin aikana termiä käytettiin Etelä-Afrikan armeijan vangitsemista PAC:n ja ANC:n sissisotilaista, jotka "käännytettiin" apartheid-hallinnon vakoilijoiksi ja sotilaiksi. Toisen maailmansodan aikana natsit käyttivät termiä "askarit" puna-armeijasta.

## Historia
Saksan keisarikunnan Itä-Afrikassa ensimmäisessä maailmansodassa sotineen siirtomaa-armeijan askarit tulivat kuuluisiksi taistelutaidoistaan. He taistelivat Paul von Lettow-Vorbeckin komennossa, ja heidän lukumääränsä kohosi sodan kuluessa reilusta tuhannesta yhdentoista ja kahdentoista tuhannen välille. Italian-Etiopian sodassa vuosina 1935–1936 Italian puolella taisteli Eritreasta kotoisin olleita askari-sotilaita.

## Lähteet

## Aiheesta muualla
Lykurgos

**Lykurgos** (, ) voi viitata seuraaviin henkilöihin:

* Lykomedes, Skyroksen kuningas kreikkalaisessa mytologiassa, vaihtoehtoinen nimi
* Lykurgos, edonialainen kuningas, joka kielsi Dionysoksen kultin
* Lykurgos, myyttinen arkadialainen kuningas
* Lykurgos Spartalainen (n. 700–630 eaa.), lainsäätäjä, josta Plutarkhos kirjoitti
* Lykurgos Ateenalainen (396–323 eaa.), ateenalainen valtiomies ja yksi attikalaisista puhujista
* Lykurgos, Spartan kuningas 219–210 eaa.
Tasoviirakone

**Tasoviirakone** on jatkuvatoiminen paperikone jonka paperi-, kartonki- tai selluloosarata kulkee vaakasuorassa viiraosalta puristinosalle yläviiran painaessa rataa alaviiraa vasten. Tasoviirakoneen tyyppinen vuonna 1799 patentoitu paperikone oli ensimmäinen jatkuvatoiminen paperikonemalli. Jatkuvatoimisella paperikoneella oli useita kehittäjiä, joista Englannissa patentin  saivat veljekset Fourdrinier ja John Gamble vuonna 1807. 

Suomen ensimmäinen tasoviirakone käynnistyi 1842 J. C. Frenckellin tehtaalla.

## Aiheesta muualla
* Sellun kuivauskoneen ajettavuusongelman monimuuttujainen tarkastelu Lappeenrannan teknillinen korkeakoulu - alussa paperikonetyyppien esittely
Ny-Ålesund

**Ny-Ålesund** ("Uusi Ålesund") on asutuskeskus Huippuvuorilla. Se on yksi maailman pohjoisimmista asutetuista paikoista.

Ny-Ålesund sijaitsee Kongsfjordenilla, Spitsbergenin saaren länsirannikolla. Kylässä on talvisin noin 35 ja kesäisin 180 vakituista asukasta. Alueella sijaitsee suuri tähtitieteessä käytettävä radioantenni, jonka johdosta keskustan alueella on 20&nbsp;kilometrin säteellä kielletty useimpien langattomien laitteiden käyttö, kuten Bluetooth ja WLAN. Radiosignaalin passiivinen käyttö on sallittua.

Marraskuussa 1962 Ny-Ålesundissa sattui hiilikaivosonnettomuus, jonka seurauksena 21 ihmistä kuoli. Heistä 11 ruumista ei saatu kaivoksesta pois ja siitä tuli heidän hautansa.

## Lähteet

## Aiheesta muualla

* 
*
Voith Paper

**Voith Paper** on saksalaisen Voith AG:n paperikoneita valmistava yksikkö. Se on Valmetin kanssa maailman johtavia paperikonevalmistajia. Yksikön liikevaihto tilikaudella 2005 oli 1,7 miljardia euroa ja se työllisti yli kymmenentuhatta työntekijää.

Paperinvalmistuksen maailmanennätys syntyi huhtikuussa 2008 Rhein Papierin Hürthin paperitehtaalla Voithin koneella. Paperikone tuotti hyvälaatuista sanomalehtipaperia yli vuorokauden ajan 1&nbsp;980 metriä minuutissa.

## Voith paperi- ja kartonkikoneet Suomessa
* Varkauden paperitehdas, PK 1, Toiminnassa vuosina: 1921–2006
* Varkauden paperitehdas, PK3, Toiminnassa vuodesta 1961–
* Tervasaaren paperitehdas, PK4, Toiminnassa vuosina 1907–19xx
* Mäntän paperitehdas, PK5, Toiminnassa vuodesta 1930–2011
* Mäntän paperitehdas, PK1, Toiminnassa vuosina 1911–1979
* Porin paperitehdas, KK1, Toiminnassa vuodesta 1958– 
* Nokian paperitehdas, Paperikone PK6, Toiminnassa vuosina 1961–1991
* Voikkaan paperitehdas, PK, Toiminnassa vuosina 1907–1977
* Kuusaansaaren paperitehdas, PK1, toiminnassa 1935–2005
* Kuusaansaaren paperitehdas, PK2, toiminnassa 1936–2005

Lisäksi Voith on toimittanut mittavia uusintoja usealle paperitehtaalle sekä muita paperiteollisuuden laitteita, kuten Voikkaan hiomon (toiminnassa vuosina: 1927–198?) ja Summan hiomon (1955–2008).

## Aiheesta muualla
* Voith Paper
Jean Bertin

**Jean Bertin** (5. syyskuuta 1917 Druyes-les-Belles-Fontaines – 21. joulukuuta 1975 Neuilly-sur-Seine) oli ranskalainen lentokoneinsinööri ja ilmailija. 

Hän opiskeli École supérieure de l'aéronautique et polytechnicien -yliopistossa (Supaero) valmistuen vuonna 1938. Hän toimi vuodesta 1944 alkaen lentokonemoottorien suunnittelussa tuolloin valtiollisessa SNECMA-yhtiössä.  

Hän on kehittänyt Aérotrainia.

Vuonna 1955 hän perusti Bertin & Cie-yhtiön, joka on toiminut muun muassa avaruustekniikassa.

## Aiheesta muualla
*Elämäkerta
Robert Esnault-Pelterie

**Robert Albert Charles Esnault-Pelterie** (8. marraskuuta 1881 – 6. joulukuuta 1957) oli ranskalainen ilmailun ja avaruuslennon pioneeri. 

Esnault-Pelterie syntyi Pariisissa tekstiilitehtaan omistajan pojaksi. Hän opiskeli Sorbonnen yliopiston luonnontieteen tiedekunnassa insinööriksi.

Esnault-Pelterie kehitti alussa Wright-veljesten innostamana kaksitasoisia liitokoneita. Hän käytti rakenteellisesti joustavien siipien vääntöä ohjauksessa ja kehitti tämän kokemuksen kautta lentokoneeseen siivekkeen. Myöhemmin hän keksi joystick-ohjaussauvan.

Esnault-Pelterien ensimmäinen moottorilento tapahtui 10. lokakuuta 1907 omalla Pelterie I -koneella. Peterie II-kone seurasi vuonna 1908.

Hän osallistui I maailmansotaan ja sai *Officier de la Légion d’Honneur*-kunnianosoituksen.

Hänen perheensä panosti runsain mitoin rahoitusta Robertin ilmailutoimintaan, joka miltei tuhosi perheen vaurauden. 

Hän kiinnostui avaruuslennosta ja kehitti rakettimoottoria. Hän julkaisi tutkimuksensa vuonna 1930 *L’Astronautique*-kirjana. Vuoden 1934 versiossa tuosta kirjasta hän kaavaili avaruusalusten ydinpropulsiota ja tähtien välistä avaruuslentoa.

Marraskuussa 1928 hän avioitui Carmen de Quirosin kanssa.

Vuonna 1929 Robert ehdotti ballistista ohjusta sotilaalliseksi aseeksi. Vuonna 1931 hän alkoi rakettiajoaineiden kehitystyön. Raketti ei saavuttanut tuolloin Ranskan asevoimien kiinnostusta.

## Kunnianosoituksia
* Ranskan tiedeakatemian jäsen
* Kuun Esnault-Pelterie-kraatteri on hänen mukaansa nimetty

## Aiheesta muualla
* The Pioneers: Robert Esnault-Pelterie
* Robert Esnault-Pelterie
* *L’Astronautique*, Paris, A. Lahure, 1930.
* *L’Astronautique-Complément*, Paris, Société des Ingénieurs Civils de France, 1935.
Kotkan kalamarkkinat

**Kotkan kalamarkkinat** on tapahtuma, joka järjestetään kahdesti vuodessa (touko- ja lokakuussa) Kotkassa, Kotkansaarella sijaitsevan Sapokanlahden rannassa. Markkinat järjestää Etelä-Suomen Merikalastajain Liitto yhdessä Kotkan kaupungin, Kotka Maretariumin ja Kymen Sanomien kanssa. Myyntipaikkoja n. 45, joista kalanmyyjiä 25. Kävijöitä noin 15&nbsp;000. Oheistapahtumina mm. musiikkiesityksiä ja kalankäsittelynäytöksiä.

## Aiheesta muualla
* Etelä-Suomen Merikalastajain Liitto ry:n Kotkan kalamarkkinasivu
Zzzax

**Zzzax** (kirjoitettu joskus muotoon **Zzaxx**) on Marvel-kustantamon luoma superroisto. Olento ilmestyi ensi kerran *The Incredible Hulk* -lehden numerossa 166. 

## Voimat ja varusteet

Zzzax on "sähkömagneettinen älykkyys", psionisesti latautunut sähkömagneettinen kenttä, joka kykenee vuorovaikutukseen fysikaalisen maailman kanssa. Olennolla on yksinkertainen älykkyystaso ja yli-inhimilliset voimat. 

Zzzaxin ulkomuoto on yleensä valtaisa massa sähköpurkauksia ihmismäisessä olomuodossa. Olento tuottaa paljon valoa ja on valkoisenkellertävä väriltään. Tunnusomainen piirre on myös vahva otsonintuoksu. Zzzax kykenee myös lentämään tai leijailemaan ilmassa. 

## Aiheesta muualla
*Hulk Library-sivuston osuus Zzzaxista  
*IncredibleHulk -sivuston osuus Zzzaxista  
*Leader's Lair-sivuston osuus Zzzaxista
Kaarniemi

**Kaarniemi** (ruots. *Kårnäs*) on Kotkan rannikon itäisin kylä. Se sijaitsee Kaarniemenlahden rannalla. Aikaisemmin Kaarniemi on kuulunut Vehkalahden ja Kymin kuntiin ja Karhulan kauppalaan. Kylän asutus keskittyy Kaarniementien varteen. 

Kaarniemessä on sijainnut Kaarniemen kartano, jonka osti vuonna 1746 (juuri pikkuvihan jälkeen) Elias Sundberg. Suuri osa Kaarniemen nykyisistä asukkaista on Eliaksen ja hänen vaimonsa Maria Reinholdintyttären jälkeläisiä.

Kaarniemen Syväsalmessa toimi 1900-luvun alussa saha, jonka perustivat Johan Lehtinen ja Wilhelm Wendelin. Sahan toimintaan liittyi riitaisia oikeusjuttuja Karhulan patruunan William Ruthin kanssa, ja toiminta päättyi vuonna 1908 jätettyyn konkurssihakemukseen. Sahan vanhat rakennukset toimivat nykyään Sähköliiton lomakeskuksena.

Kaarniemeen rakennettiin vuonna 1914 kansakoulu, jota laajennettiin 1930-luvulla. Suunnittelija Konsta Onnela oli kylän omia poikia. Koulu lakkautettiin vuonna 1958. Rakennuksessa oli tämän jälkeen Karhulan kauppalan ja sittemmin Kotkan kaupungin vuokra-asuntoja. Vuonna 2000 Kaarniemen koulu myytiin yksityiskäyttöön asunnoksi. 

Kaarniemessä sijaitsee muun muassa Kotka Power Techin konepaja, Kotkan kaupungin Luovin leirikeskus, Kotka-Kymin seurakunnan Ristiniemen ja Höyterin leirikeskukset, Kaarniemen toimintakeskus ja Sähköliiton lomakeskus.

## Lähteet

## Kirjallisuutta
* Salusvuori, Armas: *Kaarniemen Sundberg-suku 1702-1990 : johdantona Kaarniemen historiaa: vanhan suurvehkalahtelaisen kylän vaiheita paroneista Sundbergeihin.* Turku: Sukuseura Kaarniemen Sundbergit, 1990. .
Geisha (suklaa)

**Geisha** on Fazerin valmistama suklaa, jota myydään suklaalevynä, suklaapatukkana ja konvehteina. Geisha-suklaassa on japonais-hasselpähkinätäytettä maitosuklaasta tehdyn kuoren sisällä. 

Geisha-suklaan valmistaminen aloitettiin vuonna 1962. Peter Fazer oli ihastunut Karl Fazer Caféssa Kluuvikadulla valmistettuun Japonica-nimiseen leivokseen. Hän pyysi tuotekehitystä kokeilemaan tätä täytettä yhdessä maitosuklaan kanssa. 

Geisha-nimi ja vaaleanpunainen väri lainattiin tuotteelle Fazerin Parhain -pussin makeiselta, joka sai uuden nimen Tokyo. Japani toimi uutuustuotteen inspiraationa tuolloin ajankohtaisten Tokion olympialaisten kautta, joihin Peter Fazer osallistui itsekin lajinaan purjehdus. Geishan vaaleanpunaisen brändivärin johdosta sitä on markkinoitu erityisesti ystävänpäivän yhteydessä. Geisha on myös toiminut yhteistyössä Roosa nauha -keräyksen kanssa. Fazer on sanonut Geishaa kansainvälisimmäksi brändikseen.

Geishan reseptissä maapähkinäöljy korvattiin vuonna 1998 sheavoin ja palmuöljyn yhdistelmällä. Fazer poisti palmuöljyn Geishan reseptistä vuonna 2023 osana tavoitettaan poistaa palmuöljy kaikista keksi- ja makeistuotteistaan. Samalla reseptistä poistui sheavoi.

Vuonna 2006 Geishan pakkausta uudistettiin niin, että tunnusomainen geisha-kuva-aihe (tarkemmin maiko, harjoittelijageisha) jätettiin pois ja kirjasinta vaihdettiin. Vuonna 2020 Fazer on ilmoittanut harkitsevansa tuotteen nimen vaihtamista.

## Lähteet

## Aiheesta muualla
* Oulun Suklaayhdistyksen arviot Geishasta (Arkistoitu 4.3.2016)
* Geisha-tuotemerkki Fazerin verkkosivuilla (Arkistoitu 9.1.2016)
Druyes-les-Belles-Fontaines

**Druyes-les-Belles-Fontaines** on kunta Ranskassa, Yonnen departementissa Burgundin alueella.  Kunnassa on 288 asukasta.  

Matkailijoita houkutellaan alueelle sen rauhallisten myllylampien ja kukkulan rinteellä seisovan linnan takia. Linnanrauniot, samoin kuin kirkko, ovat 1100-luvulta.

## Lähteet
Neuilly-sur-Seine

**Neuilly-sur-Seine** on  Pariisin läntinen naapurikunta ja esikaupunki 6,8 kilometriä Pariisin keskustasta. Siellä on arviolta 62&nbsp;075 asukasta (vuonna 2014) ja sen pinta-ala on 3,73 neliökilometriä. Neuilly onkin yksi tiheimmin asuttuja alueita Euroopassa. Neilly-sur-Seine kuuluu Hauts-de-Seinen departementtiin ja Nanterren arrondissementtiin.

Kuuluisa Bois de Boulognen puisto sijaitsee Neuilly-sur-Seinen eteläpuolella. Neuilly on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Neuillyä ja sen viereisen Pariisin 16. arrondissementin tiettyjä alueita, kuten Auteuil-Neuilly-Passya, kutsutaan usein yhteisnimityksellä "porvarilliset" asuinalueet.

Neuilly-sur-Seinen pääkatu on koko kunnan poikki kulkeva leveä Avenue Charles de Gaulle, jonka länsipäästä johtaa silta Seinen yli La Défensen alueelle. Yhdessä Pariisin puolella sijaitsevan Avenue de la Grande Arméen kanssa tämä katu muodostaa Champs-Élysées’n suoran jatkeen Pariisin Riemukaarelta Défenselle ja muodostaa osan pitkästä suorasta puistokatujen ketjusta, joka tunnetaan nimellä *[[Axe historique]]* tai *Voie Triomphale*.

Neuilly-sur-Seinessä on kolme metroasemaa: Porte Maillot (Pariisin rajalla; yhteys RER:riin), Les Sablons ja Pont de Neuilly.

Pariisin rauhankonferenssin aikana 1919 tehty Neuillyn rauhansopimus Bulgarian kanssa allekirjoitettiin Neuilly-sur-Seinessä. 

## Lähteet

## Aiheesta muualla
Partio (sotilasyksikkö)

**Partio** on pieni sotilaallinen kokoonpano. Yleensä se on kooltaan ryhmää pienempi ja sen johtajana toimii alikersantti, korpraali tai muu sotamiestä vastaava miehistön arvoinen sotilas. Partio voi kuulua joko ryhmään tai suoraan joukkueeseen. Tyypillisesti partioita käytetään suorittamaan jotain erityistehtävää, esimerkiksi tiedustelua, panssarintorjuntaa, tulenjohtoa tai vaikka kenttälääkintää. 

Suomen puolustusvoimien tyypillinen partio on jääkärijoukkueen sinkopartio, johon Prikaati 2005 -kokoonpanossa kuuluu aliupseeri ja kaksi miehistön jäsentä. Vanhemmissa kokoonpanoissa partio on osa kolmatta jääkäriryhmää ja sitä johti kyseisen ryhmän aliupseerin arvoinen varajohtaja. Kaikilla partion miehillä on varustuksenaan raskas kertasinko. Toinen yleisesti käytetty partiotyyppi on tulenjohtopartio, johon kuuluu tulenjohtaja, tulenjohtoaliupseeri, tulenjohtomies sekä viestimies.

Partiota pienempi kokoonpano voi olla taistelijapari.

## Katso myös
* Suomen kaukopartiotoiminta 
* Partiointi
Konesuunta

**Konesuunta** (, lyhenne MD) tarkoittaa paperinvalmistuksessa paperiradan tai paperikonetekstiilin kulkusuuntaa paperikoneessa. Poikkisuunta tarkoittaa kulkisuunnalle 90 asteen kulmassa olevaa poikittaista suuntaa (, lyhenne CMD).
Belt

**Belt** tarkoittaa seuraavia:

* Iso-Belt, salmi Tanskassa
* Vähä-Belt, salmi Tanskassa
* Langelandin Belt, salmi Tanskassa
* Fehmarnin Belt, salmi Tanskan ja Saksan välillä
* Belt, sukunimenä:
** Brandon Belt (s. 1988), yhdysvaltalainen baseballpelaaja
** Silvester Belt, oik. *Silvestras Belté* (s. 1997), liettualainen laulaja ja lauluntekijä.
Päänvientiköysi

**Päänvientiköysi** () on köysi, joka kulkee paperikoneen kuivatusosassa kuumien, paperia kuivattavien, höyryllä kuumennettujen, sylintereiden reunoihin muotoillussa urassa. Asettamalla köyden väliin paperiradan auttaa köysi paperiradan päälle laittamisessa käyvässä koneessa. Raskasta kartonkirataa koneelle laittavilla kartongintekijöillä on aikaisempina aikoina ollut riskinä menettää peukalonsa.

## Aiheesta muualla
*
Tuohivirsu

**Tuohivirsu** on tuohesta valmistettu kenkä. Tuohivirsu on kudottu eli ”tehty” koivusta poikittaissuuntaan kiertäen kiskotuista noin tuuman levyisistä tuohisuikaleista, joiden reunat on yleensä viiltämällä tasattu. Virsuja valmistetaan myös monien lehtipuiden kuorenalaisesta niinikerroksesta sekä katajan kuoresta.

Tuohi- kuten muutkin virsut jaetaan suorakuteisiin eli löttöihin ja vinokuteisiin eli virsuihin. Suorakuteiset virsut ovat perinteinen työjalkine ja jopa juhlajalkine ja vinokuteiset, tohvelimalliset virsut taas ovat historiallisella ajalla Keski-Venäjältä levinnyt, sikäläisen niinivirsun muunnos. Vinokuteisia virsuja on käytetty enimmäkseen kotipiirissä lähinnä tohvelien asemesta, sillä tuohesta tehtyinä niiden valmistus on aikaaviepää.

Nimitys virsu pohjautuu balttilaiseen ja länsivenäläiseen sanaan *verzen* (верзень). Muita erilaisten virsujen paikallisia nimityksiä ovat esimerkiksi löttö, tanokas, tuohikas, tohveli, luapotti ja kopponen.
Arete Kyreneläinen

**Arete Kyreneläinen** (, 300-luku eaa.) oli Sokrateen oppilaan Aristippos Kyreneläisen tytär ja kyreneläiseen koulukuntaan kuulunut filosofi. Hän on ensimmäinen ja yksi harvoja antiikin ajalta tunnettuja merkittävämpiä naisfilosofeja. Hänen nimensä tarkoittaa ”Hyvettä”. Aretella oli poika jonka nimi oli myös Aristippos ja jota hän opetti itse. Tämän vuoksi poikaa kutsuttiin nimellä Aristippos Äidinopettama.

Areten mainitsevat sekä Diogenes Laertios että Claudius Aelianus. Hänet kuvataan usein vanhemman Aristippoksen seuraajana kyreneläisen koulukunnan johdossa, mutta todellisuudessa ei tiedetä, kumpi Aristippoksista perusti koulukunnan. Ei kuitenkaan ole mitään syytä epäillä, etteikö Arete olisi toiminut itsekin filosofina. Hänen kerrotaan opettaneen yli 30 vuotta ja kirjoittaneen useita teoksia, jotka kaikki ovat kuitenkin kadonneet.

J. Moransin mukaan Arete opiskeli Platonin Akatemiassa ja hänen hautakirjoituksessaan luki: ”Kreikan suuruus, Helenan kauneus, Aristippoksen kynä, Sokrateen sielu ja Homeroksen kieli”.

## Lähteet

* 
* 

### Viitteet

## Aiheesta muualla

* Lindemann, Kate (toim.): Arete of Cyrene *Women Philosophers*
Fell on Black Days

**Fell on Black Days** on Soundgardenin vuonna 1994 julkaisema single ja hyvin tunnettu kappale. Se nousi Suomen virallisen listan sijalle 10.

Kappaleesta tehtiin video , jossa näytetään kun yhtye nauhoittaa kappaletta studiossa. Videossa on käytetty samaa versiota kappaleesta kuin EP:llä *[[Songs from the Superunknown]]*.

## Kappaleet
# 

## Lähteet

## Aiheesta muualla
* Discogs
*
Hienopaperi

**Hienopaperi** on vaalea, hiokkeeton paperilaatu, jonka valmistuksessa ei ole käytetty mekaanista massaa, vaan selluloosaa. Selluloosa antaa paperille vetolujuutta ja vaaleutta. Hienopapereita ovat muun muassa taidepainopaperit ja ns. toimistopaperi, jota käytetään esim. tulostaessa ja kopioidessa.
Taskutietokone

**Taskutietokone** oli 1980-luvun mukana kuljetettava ohjelmoitavan taskulaskimen kokoinen laite.
Varhaisia valmistajia olivat Casio ja Sharp, joita seurasivat Panasonic ja Quasar.

Taskutietokoneissa oli yleensä aakkosnäppäimistö ja suhteellisen pieni näyttö. Ne eivät eronneet tekniikaltaan kovinkaan paljon sen aikaisista ohjelmoitavista taskulaskimista. 
Myös laskimia valmistavat yritykset kuten Hewlett-Packard valmistivat taskutietokoneita. Sinclair Researchin kanssa yhteistyössä toiminut Psion valmisti Psion Organiser -laitteen.

Taskutietokoneita seurasivat kämmentietokoneet.

## Lähteet

## Aiheesta muualla
* From Pocket Computers to Palmtops: An Early History of Mobile Telecomputing
Paperikonetekstiilin laboratoriotutkimus

**Paperikonetekstiilin laboratoriotutkimus** on tapa selvittää paperikonetekstiilien käyttäytymistä paperin-, kartongin- tai selluloosanvalmistuksen yhteydessä. Yleensä kiinnitetään huomiota tukkeutumiseen, kokoon puristumiseen, kulumiseen, markkeeraavuuteen, vaurioihin ja sopivuuteen.

## Märkäviirat
Erilaiset massat vaikuttavat eri tavoilla märkäviiran kulumiseen. Mikäli kuluminen on huomattavaa, paksunnetaan viiraosalla kulkevan märkäviiran alalankoja, jotka liikkuvat perälaatikon metalliosia ja päästölistoja vasten. Polyesteristen alalankoja sijaan saatetaan käyttää, jopa joka toisessa konesuuntaisessa langassa polyamidia. Polyamidi on kulutuskestävämpää kuin polyesteri, mutta polyamidin runsas käyttö tekee märkäviirasta epästabiilimman muotonsa suhteen.

## Likaantuminen
Koneessa käytettävistä puhdistavista suihkuista huolimatta paperikonetekstiilit likaantuvat ja tukkeutuvat, jolloin ne eivät enää auta poistamaan paperiradasta vettä niin kuin aikaisemmin. Paperikoneteksiilissä olevaa likaa voidaan tutkia ja määrittää, mikä osa epäpuhtaudesta on orgaanista ja mikä osa epäorgaanista. Orgaaninen epäpuhtaus tarkoittaa sitä, että seassa on kuituja.

## Kokoon puristuvuus
Liikaantumisen lisäksi toinen syy tukkeutumiseen voi olla se, että tekstiili on puristunut saadessaan impusseja kuukausien käytön aikana. Tätä voidaan puristinhuovilla mitata vesitilana. Vesitilan nopeahko pienentyminen aiheuttaa sen, että puristinhuoma menettää vesitilaansa ja kuivattaa paperirainaa alkuperäistä tehottomammin, koska siihen ei puristinosalla siirry niin paljoa vettä kuin uutena ja imulaatikoille siirtyy vähemmän vettä kuin mikä olisi mahdollista.

Vesitilan pienentymistä vastaan monissa puristinhuovissa pyritään tekemään alalangat paksuhkoista langoista tai jopa kutomalla ne monofilamenttilangoista, mikä tasapainotetaan paperipuolella käyttämällä vastaavasti erittäin hienoja lankoja.

## Kuluminen
Kulumista esiintyy kaikilla paperikonetekstiileillä. Täyteaineena halvempi kalsiumkarbonaatti kuluttaa enemmän tekstiiliä kuin esimerkiksi kaoliini. Koska kuitenkin massan sisältöön voidaan vaikuttaa, on tieto kulumisen luonteesta arvokas. Tekstiiliä kuluttavat myös koneen metalliosat.
Pauli Virta

**Pauli Olavi Virta** (21. marraskuuta 1945 Helsinki – 21. joulukuuta 2011 Helsinki) oli suomalainen muusikko, ääninäyttelijä ja äänitysstudio Oy PVP Voice Ab:n toimitusjohtaja.

Virran vanhemmat olivat laulaja Olavi Virta ja Irene Dorothy Violetta Virta (o.s. Henriksson, ent. Kaarela). Virta asui pitkään Ruotsissa.

Virta johti PVP-Voice-studiota, jossa tehtiin sekä musiikkiäänityksiä että televisio-ohjelmien jälkiäänityksiä. Oman studionsa lisäksi Virta johti Disney-elokuvien ja sarjojen dubbauksista tunnettua Sun Studio Oy:tä Jukka Teittisen kanssa. Virta ääninäytteli lukuisissa animaatiosarjoissa ja -elokuvissa, pääasiassa kuitenkin omalla studiollaan tuotetuissa, mutta myös muissakin studioissa. Näiden lisäksi Virta ääninäytteli konsolipeleissä ''Sly 2: Konnakopla'' ja ''Sly 3: Konnien kunnia''. Virta on myös lukenut äänikirjoja.

## Yksityiselämä
Virta oli naimisissa Titta Jokisen kanssa 1980-luvulla. He tapasivat Ritarihuoneella ja sen jälkeen satunnaisesti ja päätyivät avioon. Liitosta syntyi tytär Pauliina. 

Avioliitto päättyi eroon kymmenen vuoden yhteiselon jälkeen, mutta puolisot säilyivät hyvissä väleissä Virran kuolemaan saakka. Titta Jokinen on luonnehtinut Virtaa ”mukavaksi ja monipuoliseksi” ihmiseksi.

Virta menehtyi pitkään sairastettuaan 66-vuotiaana Helsingissä. Hänet on haudattu isänsä viereen Malmin hautausmaalle.

## Diskografia
### Albumit
* 
* 
* Pauli Virta & Anki Lindqvist: 
* Titta Jokinen & Pauli Virta: 
* 
* Titta Jokinen & Pauli Virta *[[Näen vielä silmät]]* (1986)
* 
* 

## Filmografia

### Näyttelijänä
* *[[Asfalttikukka]]* (Erkki)
* *[[Likainen puolitusina]]* (sotilas)

### Äänenä
 

## Lähteet

## Aiheesta muualla
* Pauli Virta Voice Chaserissa
Hegesias

**Hegesias** voi tarkoittaa seuraavia henkilöitä:

* Hegesias Kyreneläinen, "Kuolemankannattaja", kyreneläiseen koulukuntaan kuulunut filosofi
* Hegesias Magnesialainen, reetori, historioitsija ja filosofi
* Hegesias tai Hegesinos Salamislainen, jota pidetään joskus kadonneen eeppisen *[[Kypria]]* -teoksen kirjoittajana
Pentikäinen

**Pentikäinen** on seuraavien tunnettujen suomalaisten sukunimi:

* Anu Pentikäinen, *Anu Pentik* (s. 1942), taidekeraamikko, Pentik Oy:n perustaja
* Antti Pentikäinen (s. 1972), Kirkon Ulkomaanavun toiminnanjohtaja 
* Atte Pentikäinen (s. 1982), jääkiekkoilija
* Juha Pentikäinen (s. 1940), uskontotieteen professori
* Maija Pentikäinen (1924–1983), kirjailija
* Mari Leppänen (o.s. *Pentikäinen*) (s. 1978), pappi
* Matti Pentikäinen (MattiP), hip hop -artisti
* Mikael Pentikäinen (s. 1964), päätoimittaja, Sanoma Newsin ent. toimitusjohtaja
* Paavo Pentikäinen (1938–2013), näyttelijä
* Pauli Pentikäinen (s. 1951), kestävyysjuoksija
* Pertti Juhani Pentikäinen (23.8.1939 Helsinki – 4.4.2015 Helsinki), sisätautiopin professori
* Satu Pentikäinen (s. 1962), iskelmälaulaja
* Teivo Pentikäinen (1917–2006), vakuutusmatemaatikko ja professori
* Topi Pentikäinen, Pentik Oy:n toimitusjohtaja
* Tuire Pentikäinen, Miss Suomen I perintöprinsessa 1979
* Veikko Pentikäinen (1909–1992), vanhoillislestadiolainen saarnaaja
* Vilho Pentikäinen (s. 1903), vakooja.

## Lähteet
Argyre Planitia

**Argyre Planitia** on laaja törmäyskraatteri Marsissa. Se on läpimitaltaan 892,93 kilometriä ja yli 5 kilometriä syvä. Argyre Planitia on Marsin toiseksi suurin kraatteri.

Kraatterin nimi on peräisin Giovanni Schiaparellin vuonna 1877 laatimasta Marsin kartasta. Schiaparelli nimesi törmäyskraatterin Kreikan mytologiassa esiintyvän hopeasaaren mukaan.

## Lähteet

## Aiheesta muualla
Hegesias Kyreneläinen

**Hegesias Kuolemankannattaja** (, n. 320–280 eaa.) oli antiikin kreikkalainen kyreneläiseen koulukuntaan kuulunut filosofi. Hänen opettajansa oli Paraibates, jota opetti Epitimides, jota opetti puolestaan Antipatros, joka oli Aristippoksen oppilas. Hän toimi erityisesti Aleksandriassa, Egyptissä, jossa hänellä oli oma koulunsa.

Hegesias sai lisänimensä, koska piti itsemurhaa varteenotettavana aseena elämän kärsimyksiä vastaan ja kirjoitti tästä mm. teoksessaan *Apokarteron*. Hegesias katsoi, että elämä oli täynnä pahaa ja että viisaan miehen oli turhaa tavoitella nautintoa, vaan kaikki mitä hän saattoi tehdä oli linnoittaa itsensä niin hyvin kuin mahdollista tuskaa vastaan. Onnellisuus on mahdotonta eikä sitä ole näin olemassa, koska ruumis joutuu kokemaan paljon kärsimyksiä ja sielu joutuu kärsimään sen kanssa, ja myös sattuma tekee hyvästä mahdotonta.

Jotkut Hegesiaan oppilaat todella suorittivat itsemurhan hänen luentojensa jälkeen, minkä vuoksi hänen koulunsa lopulta suljettiin ja hänet karkotettiin Aleksandriasta. Mikäli nykyaikaan säilyneet anekdootit pitävät paikkansa, hänen luentonsa ovat kuitenkin saattaneet olla enemmän mustaa huumoria, eikä hän todellisuudessa kannattanut aktiivista itsemurhaa vaan katsoi, että sekä elämä että kuolema ovat yhtä tavoiteltavia. Hegesias innoitti kuulijoitaan ajattelemaan elämää ja sen kärsimyksiä — ja yhtä lailla siihen liittyviä arvoja ja normeja — ja kyseenalaistamaan kaiken perustavalla tavalla. 

## Lähteet

* 

### Viitteet
Du riechst so gut

**Du riechst so gut** (sinä tuoksut niin hyvältä) on Rammsteinin ensimmäinen singlejulkaisu ja ensimmäinen Rammsteinin kappale, jolle tehtiin musiikkivideo.

Singlestä julkaistiin uusi versio 17. huhtikuuta 1998.

## Singlen kappaleet
# *Du riechst so gut* (singleversio)
# *Wollt ihr das Bett in Flammen sehen?* (albumiversio)
# *Du riechst so gut* (remix)

### Vuoden 1998 versio

# "Du riechst so gut" '98 - 4:24
# "Du riechst so gut" - 1:58 Remix  Faith No More
# "Du riechst so gut" - 4:17 Remix  Günter Schulz ja Hiwatt Marshall
# "Du riechst so gut" - 4:47 Remix  Sascha Konietzko 
# "Du riechst so gut" - 4:45 Remix  Olav Bruhn 
# "Du riechst so gut" - 3:53 Remix  Sascha Moser 
# "Du riechst so gut" - 4:34 Remix  Jacob Hellner / Marc Stagg
# "Du riechst so gut" - 5:18 "Migräne" Remix Günter Schulz
Pistinmuurahaiset

**Pistinmuurahaiset** (Myrmicinae) on muurahaisten (Formicidae) alaheimo.

Ainakin Etelä-Suomessa yleinen pistinmuurhaislaji on siloviholainen (*Myrmica rubra*), jota kansanomaisesti kutsutaan ”kusiaiseksi” – kuten paikoin kutsutaan myös kekomuurahaisia. Laji on aggressiivinen ja pistää kivuliaasti myrkkypistimellään. Siloviholainen puolustaa hanakasti pesäänsä häiriöiltä.


File:Myrmica ruginodis casent0080767 profile 1.jpg |Tribus Myrmicini: Ryppyviholainen, *Myrmica ruginodis*
File:Formicoxenus nitidulus casent0173159 profile 1.jpg| Tribus Crematogastrini: Norkomuurahainen, *Formicoxenus nitidulus*
File:Tetramorium caespitum casent0010669 profile 1.jpg | Tribus Tetramoriini: Nummimuurahainen, *Tetramorium caespitum*
File:Monomorium pharaonis.jpg | Tribus Solenopsidini: Faaraomuurahainen, *Monomorium pharaonis*


## Pistinmuurahaisten tribukset
Viime vuosina pistinmuurahaisten alaheimo on muuttunut paljon, elossa olevia tribuksia on jäljellä kuusi, joissa on 142 sukua ja 6632 lajia. Fossiileihin perustuvia sukupuuttoon kuolleita tribuksia on 36, joissa lajeja 167.

* Attini
* Crematogastrini
* Myrmicini
* Pogonomyrmecini
* Solenopsidini
* Stenammini

## Suomen suvut ja lajit tribuksittain
Suomessa pistinmuurahaisia on kahdeksan sukua neljässä tribuksessa. Näissä on Suomessa 24 lajia.

* Crematogastrini
** norkomuurahaiset (*Formicoxenus*)
*** norkomuurahainen (*Formicoxenus nitidulus*)
** suurpäämuurahaiset (*Harpagoxenus*)
*** suurpäämuurahainen (*Harpagoxenus sublaevis*)
** liekomuurahaiset (*Leptothorax*)
*** karvaliekomuurahainen (*Leptothorax acervorum*)
*** loisliekomuurahainen (*Leptothorax kutteri*)
*** siloliekomuurahainen (*Leptothorax muscorum*)
** pikkuliekomuurahaiset (*Temnothorax*)
*** pikkuliekomuurahainen(*Temnothorax interruptus*)
*** hentoliekomuurahainen(*Temnothorax tuberum*)
* Myrmicini
** viholaiset (*Myrmica*)
*** dyyniviholainen (*Myrmica constrica*)
*** luhtaviholainen (*Myrmica gallienii*)
*** karvaloisviholainen (*Myrmica hirsuta*)
*** periloistviholainen (*Myrmica karavajevi*)
*** liuskasarviviholainen (*Myrmica lobicornis*)
*** kauhasarviviholainen (*Myrmica lonae*)
*** siloviholainen (*Myrmica rubra*)
*** ryppyviholainen (*Myrmica ruginodis*)
*** hietaviholainen (*Myrmica rugulosa*)
*** kiekkosarviviholainen (*Myrmica sabuleti*)
*** polvisarviviholainen (*Myrmica scabrinodis*)
*** nyhäsarviviholainen (*Myrmica schencki*)
*** vääräsarviviholainen (*Myrmica sulcinodis*)
*** koturiviholainen (*Myrmica vandeli*)
* Solenopsidini
** *[[Monomorium]]*
*** faaraomuurahainen (*Monomorium pharaonis*) - tulokaslaji
* Tetramoriini
** nummimuurahaiset (*Tetramorium*)
*** nummimuurahainen (*Tetramorium caespitum*).

## Lähteet

## Aiheesta muualla
* Laji.fi: Pistinmuurahaiset (Myrmicinae)
* ITIS: Myrmicinae
Homo rudolfensis

**Homo rudolfensis** eli **turkananihminen** on sukupuuttoon kuollut ihmis- tai esi-ihmislaji, joka eli plioseenilta varhaiselle pleistoseenille noin 2,5–1,8 miljoonaa vuotta sitten. Se muistuttaa kasvoiltaan kenianesi-ihmistä, ja sitä onkin ehdotettu liitettäväksi samaan sukuun. Lajin asema ihmisen evoluutiossa ei ole vielä täysin selvinnyt.

Turkananihmisen fossiileja on löydetty Itä-Afrikasta. Näistä ensimmäiset löydettiin vuonna 1972 Turkanajärven itäpuolelta Keniasta. Nimi *rudolfensis* tulee järven vanhasta nimestä Rudolfjärvi. Turkananihmisen tiedetään käyttäneen yksinkertaisia kivityökaluja.

Turkananihminen oli noin 145–150 senttimetriä pitkä ja liikkui pystyasennossa. Turkananihmisen kallossa ja hampaistossa on paljon yhtäläisyyksiä *[[Paranthropus]]*-suvun lajien kanssa. Sen leuat eivät kuitenkaan työnny samalla tavoin kuonomaisesti eteenpäin, sen hampaat ovat pienemmät, ja sen aivokoppa on pyöreä ja otsa pysty. Sen aivojen tilavuus oli noin 700–900&nbsp;cm³ eli huomattavasti enemmän kuin *Paranthropusilla*.

## Lähteet
* 

### Viitteet

## Aiheesta muualla
* Archaeology.info: ''Homo rudolfensis'' 
* Science Dailyn artikkeli 
* Skull KNM-ER 1470
Eagle-Eye Cherry

**Eagle-Eye Lanoo Cherry** (s.  7. toukokuuta 1968 Tukholma, Ruotsi) on amerikanruotsalainen laulaja-lauluntekijä. Myös hänen isänsä Don Cherry sekä sisarpuolensa Neneh Cherry ja Titiyo ovat muusikkoja.

Pian syntymänsä jälkeen Cherry muutti isänsä mukana New Yorkiin, missä hän myöhemmin alkoi näytellä ja soittaa musiikkia. Isänsä kuoltua vuonna 1995 Cherry muutti Tukholmaan tyttöystävänsä kanssa ja keskittyi sanoittamistyöhön. Vuonna 1997 hän julkaisi esikoisalbuminsa *Desireless*, joka menestyi hyvin Euroopassa. Erityisen suureksi hitiksi nousi single ”Save Tonight”.

Hänen toinen pitkäsoittonsa, *Living in the Present Future*, julkaistiin vuonna 2000. Hänen viimeisin albuminsa, *Sub Rosa*, on vuodelta 2003.

Cherry on vieraillut Santanan albumilla *[[Supernatural (Santanan albumi)|Supernatural]]*.

## Diskografia
### Albumit
* *Desireless* (1997)
* *Living in the Present Future* (2000)
* *Present/Future* (2001)
* *Sub Rosa* (2003)
* *Streets of You (2018)

===Singlet===
* *Save Tonight* (1997)
* *Falling In Love Again* (1998)
* *Permanent Tears* (1999)
* *Promises Made* (2000)
* *Are You Still Having Fun?* (2000)
* *Long Way Around* (2001)
* *Feels So Right* (2002)
* *Skull Tattoo* (2003)
* *Don't Give Up* (2003)

==Lähteet==


==Aiheesta muualla==
* [http://www.eagle-eye-cherry.com/ *Eagle-Eye Cherry'' - virallinen kotisivu] 
*
David Cash

**David Cash** (tunnetaan paremmin hänen paininimellään **Kid Kash**) (s. 31. heinäkuuta 1969 Waynesboro, Virginia) on yhdysvaltalainen showpainija, joka on esiintynyt Extreme Championship Wrestlingssä, Total Nonstop Action Wrestlingssä ja World Wrestling Entertainmentissa. Hän on esiintynyt myös WWE:ssä SmackDownissa, The Pitbulls tag-teamissa, mutta hänen sopimuksensa purettiin asenneongelmien takia.

## Lähteet
Neimoidialaiset

**Neimoidialaiset** ovat kuvitteellisia olentoja George Lucasin luomassa elokuvasarjassa *[[Tähtien sota]]*.

Neimoidialaiset ovat syntyessään toukkia Cato Neimoidialla suurissa yhdyskunnissa, joille annetaan vain rajoitetusti ruokaa. Heikoimmat jätetään kuolemaan suurempien kahmiessa itselleen enemmän kun jaksavat syödä, mistä johtuu neimoidialaisten alituinen varovaisuus ja kuolemanpelko. Aikuinen neimoidialainen on nenätön ja vihreäihoinen. Neimoidialaisten hallitsijasta ei ole varmaa tietoa, mutta luultavasti se on kuningas (tähän viittaa Nute Gunrayn asema varakuningas). Neimoidialaiset ovat äärimmäisen omistushaluisia, ja he ovat rakentaneet valtavan yhtiön, Kauppaliiton, joka on äärimmäisen monimutkainen järjestö ja niin suuri, että sillä on oma edustaja senaatissa. Kauppaliiton rahtialukset ovat tuttu näky sivistyneiden planeettojen ympärillä. Episodi I:ssä, Pimeässä uhassa, Kauppaliitto on rakentanut salaa valtavan droidiarmeijan, jonka tarkoitus oli vallata Naboo, mutta hyökkäys epäonnistui. Episodi II:ssa ja III:ssa (Kloonien hyökkäys ja Sithin kosto) Kauppaliitto ja Cato Neimoidia ovat liittyneet Itsenäisten aurinkokuntien konfederaatioon, eli separatisteihin, joka soti Vanhaa Tasavaltaa vastaan Kloonisodassa. Sota päättyi separatistien häviöön ja Galaktisen sisällissodan alkuun.

## Tunnettuja neimoidialaisia
**Nute Gunray** Kauppaliiton varakuningas. Kuoli Anakin Skywalkerin valosapelista planeetta Mustafarilla.

**[[Rune Haako]]** Kauppaliiton asutusupseeri ja varakuninkaan neuvonantaja. Kuoli Mustafarilla Anakin Skywalkerin valosapelista.

**Lott Dod** Kauppaliiton senaattori. liittyi separatisteihin ja kuoli Anakin Skywalkerin valosapelista.

**[[Daultay Dofine]]** Kauppaliiton lippulaivan komentaja. Koki kohtalonsa Naboon saarron aikana yhdeksänvuotiaan Anakin Skywalkerin aiheutettua tuhoisan ketjureaktion.

**[[Rute Gunnay]]** Neimoidialainen liikemies, Gunrayn ja Haakon henkilökohtainen avustaja. Kuoli Anakin Skywalkerin valosapelista Mustafarilla.
Coleco ADAM

**Coleco ADAM** on Colecon kehittämä ja 1980-luvun alussa julkaisema tietokone, jonka edeltäjä on pelikonsoli ColecoVision. ADAM ei ollut kovin suosittu, mikä johtui osittain varhaisista tuotanto-ongelmista. Laite julkistettiin kesän 1983 Consumer Electronics Show -messuilla. ADAM sai hyvää palautetta näppäimistönsä ja tulostimensa laadukkuudesta, ja tarjosi aikanaan kilpailukykyiset grafiikat ja äänimaailman.

ADAM on tunnettu sattumuksellisesta esillepanostaan tammikuun 1984 CES-messuilla. Esitelläkseen laitettaan Coleco päätti näyttää *[[Donkey Kong (peli)|Donkey Kong]]* -peliä pyörimässä sillä. Nintendo oli samaan aikaan neuvottelemassa Atarin kanssa Famicom-konsolinsa jakelusta ulkomailla, ja sopimus piti allekirjoittaa tammikuun 1984 CES-messuilla. Atarilla oli lisenssi *Donkey Kongiin* tietokoneille, kun taas Colecolla oli lisenssi pelikonsoleita varten. Atarin nähdessä lisensoimattoman *Donkey Kongin* ADAMilla yritys lopetti yhteistyönsä Nintendon kanssa. Nintendo lähti lopulta ilman Atarin apua ulkomaiden markkinoille . 

## Katso myös
*ColecoVision

## Lähteet

## Aiheesta muualla
* Coleco Adamin tekniset tiedot (Coleco Industries, Inc., 1984) 
* Video Game Nostalgia -sivuston alue ADAMille  
* Computer Newsin arkisto  
* historiikki Colecosta ja ADAMista The Dot eaters -sivustolla  
* Adamcon, kotisivut
Karvasmanteliöljy

**Karvasmanteliöljy** on mausteena käytettävä neste, joka koostuu suurimmalta osalta bentsaldehydistä. Luonnossa karvasmanteliöljyä saadaan mantelin, persikan tai aprikoosin siemenistä. Siemenissä oleva amygdaliini hajoaa entsyymin vaikutuksesta bensaldehydiksi ja sinihapoksi. Luonnollista karvasmanteliöljyä valmistettaessa on myrkyllinen sinihappo poistettava. Valtaosa markkinoilla olevista karvasmanteliöljyistä on kuitenkin valmistettu synteettisesti bentsaldehydistä. 

Ruoanlaitossa karvasmanteliöljyä käytetään erityisesti leivonnassa, esimerkiksi runebergintorttujen maustamisessa.
Osmo Puhakka

**Osmo Heikki Puhakka** (s. 1. tammikuuta 1948 Elimäki) on suomalainen pappi ja poliitikko, joka toimi Elimäen seurakunnan kirkkoherrana vuodesta 1978 lähtien ja Suomen Keskustan kansanedustajana vuosina 1999–2003.

## Aiheesta muualla
*